polyglot-tagger/wikipedia-language-snippets-filtered huggingface dataset:
കൃഷ്ണരായർ എന്നു കൂടി അറിയപ്പെടുന്ന ശ്രീ കൃഷ്ണ ദേവ രായർ വിജയനഗര സാമ്രാജ്യത്തിന്റെ ചക്രവർത്തി ആയിരുന്നു. കന്നഡ രാജ്യ രമാരമണ , മൂറു രായര ഗന്ധ . ആന്ധ്രാ ഭോജ ,അഭിനവ ഭോജൻ, എന്നീ പേരുകളിലും അദ്ദേഹം അറിയപ്പെടുന്നുണ്ട്. അക്കാലത്ത് വിജയനഗര സാമ്രാജ്യം സന്ദർശിച്ച ഡോമിങ്കോ പയസ്, ഫെറാനോ നൂനിസ് എന്നിവർ എഴുതിയ ഗ്രന്ഥങ്ങളിൽ നിന്നുമാണ്‌ ഇദ്ദേഹത്തെപ്പറ്റിയുള്ള കൂടുതൽ വിവരങ്ങളും ലഭിച്ചിട്ടുള്ളത്.
21 വയസ്സു പ്രായമുള്ളപ്പോഴാണ് കൃഷ്ണദേവരായർ സ്ഥാനാരോഹണം നടത്തുന്നത് .നാഗവംശ ക്ഷത്രിയ വംശത്തിലെ ബണ്ട് പ്രഭു ആയിരുന്ന തുളുവ നരസ നായകയുടെയും നാഗമംബയുടെയും മകനായാണ് ഇദ്ദേഹം ജനിച്ചത് തുളുവ ഈശ്വര നായകയുടെ പൗത്രനുമാണ് കൃഷ്ണദേവരായർ വൈഷ്ണവശാഖാനുയായിരുന്ന അദ്ദേഹം പ്രഗല്ഭനായ സൈന്യാധിപനുമായിരുന്നു. രാജ്യത്തെ കലാപകാരികളെ അടിച്ചമർത്തുക എന്ന നയമായിരുന്നു കൃഷ്ണദേവരായർ ആദ്യമായി നടപ്പിലാക്കിയത് .തുടർന്ന് ശിവസമുദ്രത്തിലെയും ശ്രീരംഗപട്ടണത്തിലെയും കോട്ടകൾ കീഴടക്കി . ഒറീസ്സ രാജാവായിരുന്ന ഗജപതിപ്രതാപരുദ്രനെ തോല്പിച്ച് ഉദയഗിരി , കൊണ്ടവിടു മുതലായ കോട്ടകളും അധീനതയിലാക്കി . 1520 ഇൽ ബീജാപ്പൂരിലെ ആദിൽ ഷായെ തോൽപ്പിച്ച് റെയ്ച്ചൂർ കരസ്ഥമാക്കിയതാണ് ഏറ്റവും വലിയ സൈനിക വിജയമായി ഗണിക്കപ്പെടുന്നത്
വിജയനഗരം റോമിനേക്കാൾ മഹനീയമാണെന്നും കൃഷ്ണദേവരായരെ കുറ്റമറ്റ ചക്രവർത്തി എന്നും പോർത്തുഗീസ് സഞ്ചാരി ഡോമിങ്കോ പയസ് അഭിപ്രായപ്പെട്ടിട്ടുണ്ട്കൃഷ്ണദേവരായരുടെ സദസ്സിലെ മന്ത്രിമാർ അഷ്ടദിഗ്ഗജങ്ങൾ എന്നറിയപ്പെട്ടിരുന്നു. സാഹിത്യകാരന്മാരിലെ പ്രധാനികൾ അലസാനിപെദ്ദണ്ണനും നന്ദിതിമ്മണ്ണനുമായിരുന്നു. തെലുങ്കു കവിതയുടെ പിതാമഹൻ എന്നു കരുതപ്പെടുന്ന അലസാനിപെദ്ദണ്ണനാണ് സ്വരോചിഷമനുചരിതത്തിന്റെ കർത്താവ് . പാരിജാതാപഹരണം എന്ന കവിതയെഴുതിയത് നന്ദിതിമ്മണ്ണനാണ് . അഷ്ടദീഗ്ഗജങ്ങളിൽ ഒരാളായിരുന്നു ഫലിതവിദ്വാനായ തെനാലി രാമൻ.
ബാബറിന്റെ സൈന്യത്തിൽ ഏകദേശം 15,000 സൈനികരും, 15-നും 20-നും ഇടയ്ക്ക് പീരങ്കിയും ഉണ്ടായിരുന്നു എന്ന് അനുമാനിക്കുന്നു. എന്നാൽ ലോധിയോടൊപ്പം 100,000 പേരോളം ഉണ്ടായിരുന്നു. ഇതിൽ 30,000 മുതൽ 40,000 വരെ സൈനികരും, ബാക്കിയുള്ളവർ സേനയെ പിന്തുടരുന്നവരും ആയിരുന്നു. 100 ആനകളെങ്കിലും ലോധിയുടെ സൈന്യത്തിൽ ഉണ്ടായിരുന്നു. ബാബറിന്റെ വെടിക്കോപ്പുകൾ യുദ്ധത്തിൽ നിർണ്ണായകമായി. ഒന്നാമതായി ലോധിയുടെ പക്കൽ പീരങ്കികൾ ഇല്ലായിരുന്നു, രണ്ടാമതായി ആനകൾ വെടിയൊച്ചകേട്ട് ഭയന്നു. ബാബർ വെടിക്കോപ്പുകൾ ഉപയോഗിച്ച് ഭയപ്പെടുത്തിയ ലോധിയുടെ ആനകൾ ലോധിയുടെ സൈന്യത്തെത്തന്നെ ചവിട്ടിമെതിച്ചു. ഒരു നല്ല നേതാവായ ബാബർ വളരെ അച്ചടക്കമുള്ള ഒരു സൈന്യത്തെയായിരുന്നു നിയന്ത്രിച്ചിരുന്നത്.
ഇന്ത്യയിൽ മുഗൾ സാമ്രാജ്യത്തിന്റെ സ്ഥാപനത്തിന് കാരണമായ യുദ്ധമാണ് ഒന്നാം പാനിപ്പത്ത് യുദ്ധം. ഇന്ത്യയിൽ വെടിമരുന്ന്, തീക്കോപ്പുകൾ, പീരങ്കി എന്നിവ ഉപയോഗിച്ച ആദ്യ യുദ്ധങ്ങളിൽ ഒന്നായിരുന്നു ഇത്. 1526 ഏപ്രിൽ 21-നു ഇന്നത്തെ ഹരിയാന സംസ്ഥാനത്തിലെ പാനിപ്പത്ത് ഗ്രാമത്തിന് അടുത്തായിരുന്നു ഈ യുദ്ധം നടന്നത്. ഇതേ യുദ്ധക്കളം പന്ത്രണ്ടാം നൂറ്റാണ്ടുമുതൽക്കേ വടക്കേ ഇന്ത്യയുടെ നിയന്ത്രണത്തിനുവേണ്ടിയുള്ള പല നിർണ്ണായക യുദ്ധങ്ങൾക്കും വേദിയായിരുന്നു.
ഈ യുദ്ധം ഇന്ത്യയിൽ മുഗൾ സാമ്രാജ്യത്തിന് അടിത്തറപാകി. മുഗൾ എന്ന വാക്കിന്റെ അർത്ഥം മംഗോൾ എന്നാണ്. ഇത് തുർക്കിക്ക് ജനതയെയും ബാബറിന്റെയും അദ്ദേഹത്തിന്റെ സൈന്യാധിപന്മാരുടെയും മംഗോൾ തായ്‌വഴിയും സൂചിപ്പിക്കുന്നു. എന്നാൽ ബാബറിന്റെ സൈന്യത്തിൽ ഭൂരിഭാ‍ഗവും പത്താൻമാരും, ഇന്ത്യക്കാരും, മിശ്ര മദ്ധ്യേഷ്യൻ പിന്തുടർച്ച ഉള്ളവരും ആയിരുന്നു.
1526-ൽ, കാബൂൾ ഭരണാധികാരിയും തിമൂറിന്റെ വംശജനുമായ, സഹീർ അൽ-ദിൻ മുഹമ്മദ് ബാബറിന്റെ സൈന്യം, അവരെക്കാൾ എണ്ണത്തിൽ വളരെ ഉയർന്നതായ ഇബ്രാഹിം ലോധിയുടെ സൈന്യത്തെ തോൽപ്പിച്ചു. വടക്കേ ഇന്ത്യയിലെ ദില്ലി സുൽത്താനത്തിന്റെ ഭരണാധികാരിയായിരുന്നു ഇബ്രാഹിം ലോധി
തന്റെ പ്രമാണിമാരും സൈന്യാധിപരും ഉപേക്ഷിച്ച ലോധി യുദ്ധക്കളത്തിൽ മരിച്ചു. (ഈ പ്രമാണിമാരിൽ പലരും കച്ചവടക്കാരായിരുന്നു, ഇവരിൽ മിക്കവരും ദില്ലിയിലെ പുതിയ രാജാവായ ബാബറിന് പിന്നീട് സഖ്യം പ്രഖ്യാപിച്ചു)
പ്രായം കുറഞ്ഞതും ചൂടേറിയതുമായ നീല നക്ഷത്രങ്ങളാണ്‌ ഈ താരവ്യൂഹത്തിലധികവും. ഇതിലെ നക്ഷത്രങ്ങളെല്ലാം തന്നെ കഴിഞ്ഞ പത്തുകോടി വർഷത്തിനുള്ളിൽ ജനിച്ചവയാണ്‌. നക്ഷത്രങ്ങളുടെ ചുറ്റുമുള്ള പൊടിയിൽ തട്ടി വിസരിതമാകുന്ന പ്രകാശം ഇതിന്‌ ഒരു നീഹാരികയുടെ രൂപസാദൃശ്യം നൽകുന്നു. നക്ഷത്രരൂപവത്കരണത്തിനു ശേഷം ബാക്കിയായ പൊടിയാണ്‌ ഇത് എന്നായിരുന്നു കരുതപ്പെട്ടിരുന്നത്. എന്നാൽ പൊടി നിറഞ്ഞ ഒരു ഭാഗത്തിലൂടെ ഈ താരവ്യൂഹം നീങ്ങിക്കൊണ്ടിരിക്കുന്നതിനാലാണ്‌ ഇത് എന്ന് പിന്നീട് തെളിയിക്കപ്പെട്ടു.
താരവ്യൂഹത്തിലെ നക്ഷത്രങ്ങളുടെ ഹെർട്സ്പ്രങ്-റസ്സൽ ആരേഖവും നക്ഷത്രപരിണാമത്തെക്കുറിച്ചുള്ള സൈദ്ധാന്തികമാതൃകകളും താരതമ്യം ചെയ്ത് കാർത്തികയിലെ നക്ഷത്രങ്ങളുടെ പ്രായനിർണ്ണയം നടത്താനാകും. ഇങ്ങനെ നിർണ്ണയിക്കപ്പെട്ട പ്രായം ഏഴരക്കോടി വർഷത്തിനും പതിനഞ്ച് കോടി വർഷത്തിനും ഇടയിലാണ്‌. ഇതിനു പുറമെ തവിട്ടുകുള്ളന്മാരിലെ ലിഥിയത്തിന്റെ അളവുപയോഗിച്ചും താരവ്യൂഹത്തിന്റെ പ്രായനിർണ്ണയം നടത്താം. ഈ രീതിയുപയോഗിച്ച് ലഭിക്കുന്ന പ്രായം പതിനൊന്നരക്കോടി വർഷമാണ്‌.
ഇടവം രാശിയിലെ ഒരു താരവ്യൂഹമാണ്‌ കാർത്തിക. നഗ്നനേത്രങ്ങൾ കൊണ്ട് ഈ തുറന്ന താരവ്യൂഹം വളരെ എളുപ്പത്തിൽ കാണാനാകും. 45 എന്ന മെസ്സിയർ സംഖ്യയുള്ള ഇത് ഭൂമിയോട് ഏറ്റവുമടുത്തുള്ള താരവ്യൂഹങ്ങളിലൊന്നാണ്‌. വിവിധ ദേശങ്ങളിലെ പുരാണങ്ങളിലും ഈ താരവ്യൂഹത്തിന്‌ പ്രധാന സ്ഥാനമുണ്ട്. ഉദാഹരണമായി, ഭാരതീയ പുരാണമനുസരിച്ച് സുബ്രഹ്മണ്യനെ വളർത്തിയത് കാർത്തികയിലെ ഏഴ് സഹോദരിമാരാണ്‌.
ഏകദേശം 25 കോടി വർഷങ്ങൾ കൂടി ഈ താരവ്യൂഹം നിലനിൽക്കും. അതിനുശേഷം ചുറ്റുമുള്ള നക്ഷത്രങ്ങളിലും മറ്റും നിന്നുള്ള ഗുരുത്വാകർഷണബലം മൂലം ഇതിലെ നക്ഷത്രങ്ങൾ താരവ്യൂഹത്തിൽ നിന്ന് വേർപെട്ടുപോകുമെന്ന് കരുതപ്പെടുന്നു.
എബ്രഹാം ലിങ്കൺ കൊല്ലപ്പെട്ടു. ഭാവി പ്രസിഡന്റിന്റെ പിതാവായിരുന്ന എട്ടുവയസ്സുള്ള തോമസ് ഉൾപ്പെടെയുള്ള അദ്ദേഹത്തിന്റെ കുട്ടികൾ ഈ ആക്രമണത്തിന്റെ സാക്ഷികളായിരുന്നു. പിതാവിന്റെ മരണത്തിനുശേഷം അതിജീവനത്തിനായി തോമസ് കെന്റക്കിയിലും ടെന്നെസിയിലുമായി വിവിധങ്ങളായ ജോലികളിൽ ഏർപ്പെടുകയും 1800 കളുടെ തുടക്കത്തിൽ കെന്റക്കിയിലെ ഹാർഡിൻ കൗണ്ടിയിൽ തന്റെ കുടുംബാംഗങ്ങളുമായി സ്ഥിരതാമസമുറപ്പിക്കുകയും ചെയ്തു. ലിങ്കണിന്റെ മാതാവായ നാൻസി, ലൂസി ഹങ്കന്റെ മകളായി കരുതപ്പെടുന്നുണ്ടെങ്കിലും, നാൻസി ഹാങ്കിന്റെ ജനന സംബന്ധമായ രേഖകൾ ഇതുവരെ കണ്ടെത്തിയിട്ടില്ല. വില്യം എൻസൈൻ ലിങ്കൺ എഴുതിയ "ദി ആൻസെസ്ട്രി ഓഫ് എബ്രഹാം ലിങ്കൺ" എന്ന ഗ്രന്ഥത്തിൽ നാൻസി, ജോസഫ് ഹാങ്സിന്റെ മകളാണ്. എന്നിരുന്നാലും അവർ വിവാഹബന്ധത്തിൽ നിന്നാണോ പിറന്നത് എന്നതിനേക്കുറിച്ച് ചർച്ച തുടരുന്നു. ആഡിൻ ബാബർ എന്ന മറ്റൊരു ഗവേഷകൻ, നാൻസി ഹാങ്ക്സ്, എബ്രഹാം ഹാംഗ്സിന്റെയും വിർജീനിയയിലെ സാറാ ഹാർപ്പറിന്റെയും മകളായിരുന്നുവെന്നു വാദിക്കുന്നു.
1840-ൽ കെന്റക്കിയിലെ ലെക്സിങ്ടണിലെ ഒരു അടിമത്തവാദ കുടുംബത്തിലെ അംഗമായിരുന്ന മേരി ടോഡുമായി ലിങ്കന്റെ വിവാഹനിശ്ചയം നടത്തിയിരുന്നു. 1839 ഡിസംബറിൽ അവർ ഇല്ലിനോയിയിലെ സ്പ്രിങ്ഫീൽഡിൽവച്ചു കണ്ടുമുട്ടുകയും അടുത്ത ഡിസംബർ മാസത്തിൽ വിവാഹനിശ്ചയത്തിലേർപ്പെടുകയുമാണു ചെയ്തത്. 1841 ജനുവരി 1-ന് നിശ്ചയിക്കപ്പെട്ടിരുന്ന വിവാഹം ലിങ്കൺ മുൻകയ്യെടുത്തു രണ്ടുപേരും പിന്മാറിയതിനാൽ റദ്ദാക്കപ്പെട്ടു. പിന്നീട് ഒരു വിരുന്നിന്റെ ഭാഗമായി അവർ വീണ്ടും കണ്ടുമുട്ടുകയും 1842 നവംബർ 4 ന് മേരിയുടെ വിവാഹിതയായ സഹോദരിയുടെ സ്പ്രിങ്ഫീൽഡ് ഹർമ്മ്യത്തിൽവച്ചു വിവാഹിതരാകുകയും ചെയ്തു. വിവാഹത്തിനായി ഒരുങ്ങുന്ന സമയത്ത് അദ്ദേഹത്തിൽ ഉത്‌ക്കണ്‌ഠയുണ്ടാകുകയും എവിടെ പോകുന്നുവെന്നുള്ള ചോദ്യത്തിന് ‘നരകത്തിലേയ്ക്ക് എന്നു ഞാൻ കരുതുന്നു’ എന്നായിരുന്ന അദ്ദേഹത്തിന്റെ മറുപടി. 1844 ൽ, ദമ്പതികൾ ലിങ്കണിന്റെ നിയമ കാര്യാലയത്തിനു സമീപം സ്പ്രിംഗ്ഫീൽഡിൽ ഒരു വീടു വാങ്ങി. മേരി ടോഡ് ലിങ്കൺ പലപ്പോഴും ഒരു ബന്ധവിന്റേയോ അല്ലെങ്കിൽ ജോലിക്കാരിയായി പെൺകുട്ടിയുടേയോ സഹായത്തോടെ വീടുപുലർത്തി.
കുടുംബം ഇല്ലിനോയിയിലേയ്ക്കു മാറിത്താമസിച്ചതിനു ശേഷം അബ്രഹാം പിതാവിൽനിന്ന് ഏറെ അകന്നിരുന്നു. പിതാവിന്റെ വിദ്യാഭ്യാസമില്ലായ്മ ഇതിലൊരു ഘടകമായിരുന്നു. എന്നിരുന്നാലും ഇടയ്ക്കിലെ പണം കൊടുത്തിരുന്നു. 1831 ൽ തോമസും മറ്റു കുടുംബാംഗങ്ങളും ചേർന്ന് ഇല്ലിനോയിയിലെ കോൾസ് കൗണ്ടിയിലെ ഒരു പുതിയ പുരയിടത്തിലേയ്ക്കു നീങ്ങാൻ തയ്യാറായപ്പോൾ, സ്വന്തമായി തീരുമാനങ്ങൾ എടുക്കാൻ തക്ക പ്രായമായിരുന്ന അബ്രഹാം സംഗമൺ നദിയിലൂടെ സഞ്ചരിച്ച് സംഗമൺ കൗണ്ടിയിലെ ന്യൂ സേലം ഗ്രാമത്തിൽ എത്തിച്ചേർന്നു. ആ വസന്തത്തിന്റെ ഒടുക്കത്തിൽ ന്യൂ സേലത്തെ ഒരു വ്യാപാരിയായിരുന്ന ഡെന്റൺ ഓഫുഫ് ലിങ്കണേയും അദ്ദേഹത്തിന്റെ ചില സുഹൃത്തുക്കളെയും ന്യൂ സേലമിൽ നിന്നു ന്യൂ ഓർലീൻസിലേയ്ക്കു സംഗമൺ, ഇല്ലിനോയിസ്, മിസ്സിസ്സിപ്പി നദികൾവഴി ചങ്ങാടത്തിൽ സാധനങ്ങൾ കൊണ്ടുപോകാനുള്ള ജോലിയേൽപ്പിച്ചു. ന്യൂ ഓർലീൻസ് എത്തിയതും അദ്ദേഹം ആദ്യമായി അടിമത്ത വ്യവസ്ഥയ്ക്കു സാക്ഷ്യംവഹിക്കുകയും ന്യൂ സലേമിലേയ്ക്കു മടങ്ങിയെത്തിയശേഷം അടുത്ത ആറ് വർഷങ്ങൾ അവിടെത്തന്നെ തുടരുകയും ചെയ്തു.
പലപ്പോഴും കുടുംബത്തിൽ അസാന്നിദ്ധ്യത്താൽ ശ്രദ്ധേയനായിരുന്ന അദ്ദേഹം ഒരു വാത്സല്യവാനായ ഭർത്താവും നാലുകുട്ടികളുടെ പിതാവുമായിരുന്നു. റോബർട്ട് ടോഡ് ലിങ്കൺ 1843 ലും എഡ്വാർഡ് ബാക്കർ ലിങ്കൺ 1846 ലും ജനിച്ചു. ക്ഷയരോഗമെന്ന് കരുതപ്പെടുന്ന രോഗത്താൽ 1850 ഫെബ്രുവരി 1 ന് എഡ്വാർഡ് സ്പ്രിംഗ്ഫീൽഡിൽവച്ചു മരണമടഞ്ഞു. “വില്ലീ” ലിങ്കൺ 1850 ഡിസംബർ 21 നു ജനിക്കുകയും 1862 ഫെബ്രുവരി 20 ന് ജ്വരം ബാധിച്ചു മരിക്കുകയും ചെയ്തു. ലിങ്കന്റെ നാലാമത്തെ പുത്രനായിരുന്ന തോസ് “ടാഡ്” ലിങ്കൺ 1853 ഏപ്രിൽ 4 നു ജനിക്കുകയും 1871 ജൂലൈ 16 ന് 18 ആമത്തെ വയസിൽ ഹൃദയസംബന്ധമായ തകരാറിനെത്തുടർന്നു മരണമടയുകയും ചെയ്തു. റോബർട്ട് മാത്രമാണ് ലിങ്കന്റെ കുട്ടികളിൽ പ്രായപൂർത്തിയെത്തിയതും കുട്ടികളുണ്ടായിരുന്നയാളും. ലിങ്കന്റെ സന്തതിപരമ്പരയിലെ അവസാനത്തെയാളായിരുന്ന പ്രപൗത്രൻ‌ റോബർട്ട് ടോഡ് ലിങ്കൺ ബെൿവിത്ത് 1985 ൽ മരണമടഞ്ഞിരുന്നു. ലിങ്കൺ ദമ്പതിമാർക്ക് കുട്ടികളെ ഏറെ ഇഷ്ടമായിരുന്നു, കുട്ടികളിൽ കർശനനിയന്ത്രങ്ങൾ അടിച്ചേൽപ്പിച്ചിരുന്നുമില്ല.
കൗമാരപ്രായത്തിലേയ്ക്കു കടക്കവേ, കുടുംബത്തിലെ ആൺകുട്ടികളിൽ ഒരാളെന്ന നിലയിൽ അദ്ദേഹം തന്നിൽനിന്നു കുടംബം പ്രതീക്ഷിച്ച വീട്ടുജോലികളുടെയെല്ലാം ചുമതല ഏറ്റെടുത്തിരുന്നു. വീട്ടിനു പുറത്തുള്ള ജോലിയിൽ നിന്ന് ലഭിക്കുന്ന വരുമാനം പിതാവിനെ ഏൽപ്പിക്കുകയെന്ന ആചാരപരമായ കടമ തന്റെ 21 വയസുവരെ അദ്ദേഹം പാലിച്ചിരുന്നു. മഴു ഉപയോഗിക്കുന്നതിൽ അദ്ദേഹം അതിയായ പ്രാവീണ്യമുള്ളയാളായിരുന്നു. പ്രായത്തിനൊത്ത ഉയരമുണ്ടായിരുന്ന ലിങ്കൺ കരുത്തനും കായികശേഷിയുള്ളയാളുമായിരുന്നു. “ദ ക്ലാരിസ് ഗ്രോവ് ബോയ്സ് “ എന്ന ഒരു കുപ്രസിദ്ധ ചട്ടമ്പി സംഘത്തിന്റ പേരെടുത്ത നേതാവുമായുണ്ടായ ഒരു മത്സരാധിഷ്ഠിത ഗുസ്തി മത്സരത്തിനുശേഷം കായബലത്തിലും സാഹസികത്വത്തിലും അദ്ദേഹം ജനങ്ങളുടെ മതിപ്പു സമ്പാദിച്ചിരുന്നു.
1830 മാർച്ച് ആദ്യം, ഒഹായോ നദിയോര മേഖലയിൽ വ്യാപിക്കുവമെന്നു പ്രചരിച്ച ഒരു ക്ഷീരജന്യ രോഗബാധയെ ഭാഗികമായി ഭയന്ന, ലിങ്കന്റെ കുടുംബത്തിലെ അനേകം ബന്ധുക്കൾ പടിഞ്ഞാറ് ഒരു അടിമത്ത വ്യവസ്ഥയില്ലാത്ത ഇല്ലിനോയിസിലേയ്ക്കു മാറുകയും ഡിക്കറ്ററിനു 10 മൈൽ പടിഞ്ഞാറുള്ള മാകൺ കൗണ്ടിയിൽ വാസമുറപ്പിക്കുകയും ചെയ്തു . ആ നീക്കം ആരംഭിച്ചവരെക്കുറിച്ചു ചരിത്രകാരന്മാർ വിയോജിപ്പു പ്രകടിപ്പിക്കുന്നു; തോമസ് ലിങ്കണ് ഇന്താന വിട്ടുപോകുന്നതിനു വ്യക്തമായ ഒരു കാരണം ഇല്ലായിരുന്നു. തോമസ് ലിങ്കണ് ഉണ്ടായിരുന്നതുപോലെ സ്ഥിരതയുള്ള വരുമാനവും മറ്റും ഡെന്നിസ് ഹാങ്കിസിനെപ്പോലെയുള്ള കുടുംബത്തിലെ മറ്റംഗങ്ങൾക്ക് ഇല്ലായിരുന്നുവെന്നത് ഈ മാറ്റത്തിനു പ്രേരണയായിരുന്നിരിക്കാം.
1830 മാർച്ച് ആദ്യം, ഒഹിയോ നദിയോര മേഖലയിൽ വ്യാപിക്കുമെന്നു പ്രചരിച്ച ഒരു ക്ഷീരജന്യ രോഗബാധയെ ഭാഗികമായി ഭയന്ന, ലിങ്കന്റെ കുടുംബത്തിലെ അനേകം ബന്ധുക്കൾ പടിഞ്ഞാറ് ഒരു അടിമത്ത വ്യവസ്ഥയില്ലാത്ത ഇല്ലിനോയിയിലേയ്ക്കു മാറുകയും ഡിക്കറ്ററിനു 10 മൈൽ പടിഞ്ഞാറുള്ള മാകൺ കൗണ്ടിയിൽ വാസമുറപ്പിക്കുകയും ചെയ്തു . ആ നീക്കം ആരംഭിച്ചവരെക്കുറിച്ചു ചരിത്രകാരന്മാർ വിയോജിപ്പു പ്രകടിപ്പിക്കുന്നു; തോമസ് ലിങ്കണ് ഇന്ത്യാന വിട്ടുപോകുന്നതിനു വ്യക്തമായ ഒരു കാരണം ഇല്ലായിരുന്നു. തോമസ് ലിങ്കണ് ഉണ്ടായിരുന്നതുപോലെ സ്ഥിരതയുള്ള വരുമാനവും മറ്റും ഡെന്നിസ് ഹാങ്കിസിനെപ്പോലെയുള്ള കുടുംബത്തിലെ മറ്റംഗങ്ങൾക്ക് ഇല്ലായിരുന്നുവെന്നത് ഈ മാറ്റത്തിനു കാരണമായിരുന്നിരിക്കാം.
1836 അവസാനത്തിൽ ന്യൂ സേലമിലേയ്ക്കു മടങ്ങി വരുകയാണെങ്കിൽ മേരിയുമായി ഒത്തുകല്ല്യാണം നടത്താമെന്ന് ലിങ്കൺ വാക്കുകൊടുക്കുകയും തദനുസരണം മേരി 1836 നവംബറിൽ സേലമിലേയ്ക്കു തിരികെ വരുകയും അദ്ദേഹം അവരുമായി ഒരുകാലത്തു പ്രണയത്തിലാകുകയും ചെയ്തിരുന്നു. എന്നിരുന്നാലും തമ്മിലുള്ള ബന്ധത്തെക്കുറിച്ച് രണ്ടുപേരും ഒരു പുനർവിചിന്തനം നടത്തുകയും 1837 ആഗസ്റ്റ് മാസത്തിൽ താനുമായുള്ള ബന്ധം മേരിയായിട്ട് അവസാനിപ്പിച്ചാൽപ്പോലും താൻ ഒരിക്കലും കുറ്റപ്പെടുത്തുകയില്ല എന്ന് ലിങ്കൺ മേരിക്ക് ഒരു കത്തെഴുതുകയും ചെയ്തു. അവർ ഈ കത്തിന് ഒരിക്കലും മറുപടിയെഴുതുകയുണ്ടായില്ല, അങ്ങനെ ഈ പ്രണയബന്ധം അവസാനിക്കുകയും ചെയ്തു.
1816-ൽ ഒഹായോ നദിക്കു മറുവശത്ത്, വടക്കൻ ദിശയിൽ ഒരു അടമത്ത സമ്പ്രദായമില്ലാത്ത ഇന്ത്യാനയിലെ പെറി കൌണ്ടിയിലെ ഹുറിക്കൻ ടൌൺടിപ്പിലെ മനുഷ്യസ്പർശമേൽക്കാത്ത വന പ്രദേശത്ത് താമസമുറപ്പിച്ചു. (1818 ൽ കൗണ്ടി സ്ഥാപിതമായപ്പോൾ തെക്കൻ ഇന്ത്യാനയിലെ അവരുടെ സ്ഥലം ഇന്ത്യാനയിലെ സ്പെൻസർ കൗണ്ടിയുടെ ഭാഗമായിത്തീർന്നു. ഈ കൃഷിഭൂമി ലിങ്കൺ ബോയ്ഹുഡ് ദേശീയ സ്മാരകത്തിന്റെ ഭാഗമായി സംരക്ഷിക്കപ്പെട്ടിട്ടുണ്ട്. 1860-ൽ ലിങ്കൺ, ഇന്ത്യാനയിലേയ്ക്കുള്ള തന്റെ കുടുംബത്തിന്റെ കൂടുമാറ്റം ഭാഗികമായി അടിമത്ത വിഷയത്തിലും എന്നാൽ പ്രധാനമായി കെന്റക്കിയിലെ ഭൂപ്രശ്നം മൂലവുമായിരുന്നുവെന്നു കുറിച്ചിരുന്നു.
ചില സ്രോതസ്സുകൾ പ്രകാരം ലിങ്കൺ ആദ്യമായി പ്രണയതാത്പര്യം പ്രകടിപ്പിച്ചത് അദ്ദേഹം ആദ്യമായി ന്യൂ സേലമിലേയ്ക്കു കൂടുമാറുന്ന കാലത്തു കണ്ടുമുട്ടിയ ആൻ റട്ട്ലെഡ്ജ് എന്ന വനിതയോടാണെന്നാണ്. ഇതേ സ്രോതസ്സുകൾ 1835 ൽ അവർ തമ്മിൽ സംസർഗ്ഗത്തിലായിരുന്നുവെന്നു സൂചിപ്പിക്കുന്നു; എന്നാൽ ഔപചാരികമായി വിവാഹക്കരാറിലേർപ്പെട്ടിരുന്നുമില്ല. 1835 ഓഗസ്റ്റ് 25-ന്, 22-ആമത്തെ വയസ്സിൽ അവർ ടൈഫോയിഡ് എന്നു സംശയിക്കപ്പെടുന്ന രോഗം പിടിപെട്ടു മരണമടഞ്ഞു. 1830-കളുടെ ആരംഭത്തിൽ, തന്റെ സഹോദരിയെ സന്ദർശിക്കുവാനെത്താറുണ്ടായിരുന്ന കെന്റക്കിയിൽ നിന്നുള്ള മേരി ഓവൻസിനെ അദ്ദേഹം പരിചയപ്പെട്ടു.
തോമസ് ലങ്കൺ കെന്റക്കിയിൽ അബ്രഹാം ലിങ്കൺ ജനിച്ച സിങ്കിംഗ് സ്പ്രിംഗ് ഫാം ഉൾപ്പെടെയുള്ള വിവിധ കൃഷിത്തോട്ടങ്ങൾ വാങ്ങുകയോ അല്ലെങ്കിൽ പാട്ടത്തിനെടുക്കുകയോ ചെയ്തിരുന്നു. എന്നാൽ ഭൂമിയുടെ ഉടമസ്ഥതയ്ക്കു മേലുള്ള ഒരു തർക്കം ഉടനടി അവിടെനിന്നു മാറുവാൻ കുടുംബത്തെ നിർബന്ധിതരാക്കി. 1811-ൽ കുടുംബം 8 മൈൽ അകലെ വടക്കൻ ദിശയിൽ നോബ് ക്രീക്ക് ഫാമിലേക്ക് മാറിത്താമസിച്ചു. അവിടെ തോമസ് 230 ഏക്കർ ഭൂമി ഏറ്റെടുത്തു. 1815-ൽ മറ്റൊരു ഭൂമി തർക്കമുണ്ടാകുകയും അവകാശവാദക്കാരൻ കുടുംബത്തെ കൃഷിയിടത്തിൽ നിന്നും പുറത്താക്കാൻ ശ്രമിച്ചു.
ലിങ്കന്റെ ഭാര്യാപിതാവും ടോഡ് കുടുംബത്തിലെ മറ്റുള്ളവരും അടിമവ്യാപാരികളോ അടിമകളുടെ ഉടമകളോ ആയിരുന്നു. ലിങ്കൺ ടോഡ്സ് കുടുംബവുമായി അടുത്തു സഹകരിക്കുകയും അദ്ദേഹവും കുടുംബവും ഇടയ്ക്കിടെ ലെക്സിങ്ടണിലെ ടോഡ് എസ്റ്റേറ്റ് സന്ദർശിക്കുകയും ചെയ്തിരുന്നു. അമേരിക്കയുടെ പ്രസിഡന്റു പദവിയിലിരിക്കുമ്പോൾ, മേരി പലപ്പോഴും ലിങ്കണ് ഭക്ഷണം പാചകം ചെയ്തു നല്കിയിരുന്നു. സമ്പന്നകുടുംബത്തിൽ വളർന്നതിനാൽ അവളുടെ പാചകം വളരെ ലളിതമായതും എന്നാൽ ലിങ്കന്റെ അഭിരുചികളെ തൃപ്തിപ്പെടുത്തുന്നതുമായിരുന്നു, പ്രത്യേകിച്ച്, ഇറക്കുമതി ചെയ്ത ചിപ്പിയിറച്ചിയുടെ പാചകത്തിൽ.
ശരിയായ ഔപചാരിക വിദ്യാഭ്യാസം നടത്താനുള്ള സാഹചര്യമില്ലാതെയിരുന്ന ലിങ്കൺ കൂടുതലായും വിദ്യാഭ്യാസം സ്വയമേവ ആർജ്ജിക്കുകയായിരുന്നു. വായനയിൽ അത്യധികമായ ഔത്സുക്യമുണ്ടായിരുന്ന അദ്ദേഹം ഈ താൽപര്യം ആജീവനാന്തം നിലനിർത്തിയിരുന്നു. ലിങ്കന്റെ യൌവ്വനകാലത്തെ അയൽക്കാരും സഹപാഠികളുമോർക്കുന്നത് അദ്ദേഹം കിംഗ് ജെയിംസ് ബൈബിൾ, ഈസോപ്പിന്റെ കഥകൾ, ജോൺ ബന്യന്റെ ദ പിൽഗ്രിംസ് പ്രോഗ്രസ്, ഡാനിയേൽ ഡീഫോയുടെ റോബിൻസൺ ക്രൂസോ, മേസൻ ലോക്ക് വീസിന്റെ ദ ലൈഫ് ഓഫ് വാഷിംഗ്ടൺ, ബെഞ്ചമിൻ ഫ്രാങ്ക്ലിൻ തുടങ്ങിയവരുടെ ആത്മകഥകൾ എന്നിവ പലവുരു വായിച്ചിരുന്നുവെന്നാണ്.
ഒരു യുവാവായിരുന്ന ലിങ്കൺ, അതിർത്തി ജീവിതവുമായി ബന്ധപ്പെട്ട കഠിനജോലി ഇഷ്ടപ്പെട്ടിരുന്നില്ല. വായന, എഴുത്ത്, കവിതാ രചന തുടങ്ങിയവയിൽ മുഴുകിയിരുന്ന ലിങ്കൺ ഒരു അലസനായിരുന്നുവെന്ന് അദ്ദേഹത്തിന്റെ അയൽവാസികളും കുടുംബാംഗങ്ങളും ചിന്തിച്ചിരുന്ന ഒരു കാലമുണ്ടായിരുന്നു. തൊഴിൽ ചെയ്യാതിരിക്കുവാനുള്ള ഒരു മാർഗ്ഗമായി അവർ അദ്ദേഹത്തിന്റെ ഇത്തരം പ്രവൃത്തികളെ ചിത്രീകരിച്ചിരുന്നു. ശാരീരികാദ്ധ്വാനമുള്ള ജോലി" അദ്ദേഹം ഇഷ്ടപ്പെടാതിരുന്ന അദ്ദേഹം വായനയെ വളരെ ഇഷ്ടപ്പെട്ടിരുന്നതിനാൽ അദ്ദേഹത്തിന്റെ രണ്ടാനമ്മയും ഇത് വകവച്ചു കൊടുത്തിരുന്നു.
കെന്റുക്കിയിൽ തോമസിനു കൈവശമുണ്ടായിരുന്ന 816.5 ഏക്കർ ഭൂമിയിലെ ഭൂരിഭാഗവും കോടതിയുടെ ഭൂമിക്കുമേലുള്ള അവകാശ സംബന്ധമായ തർക്കത്തിൽ അദ്ദേഹത്തിനു നഷ്ടപ്പെട്ടു. കെന്റുക്കിയിലെ വസ്തു സംബന്ധമായ വിഷയങ്ങളിലെ സുരക്ഷയില്ലായ്മയിൽ നിരാശനായ അദ്ദേഹം 1814-ൽ തന്റെ കൈവശം ശേഷിച്ചിരുന്ന ഭൂമി വിറ്റഴിക്കുകയും ഭൂപ്രദേശ സർവേയുടെ പ്രവർത്തനം കൂടുതൽ വിശ്വാസയോഗ്യമായതും ഒരാൾക്കു ഭൂമി ശീർഷകങ്ങൾ കൂടുതൽ സുരക്ഷിതമായി നിലനിർത്താനുള്ള അവകാശമുണ്ടായിരുന്നതുമായ ഇൻഡ്യാനയിലേക്കുള്ള മാറുവാൻ ആസൂത്രണം നടത്തുകയും ചെയ്തു.
ഇന്ത്യാനയിൽ കുടുംബത്തോടൊപ്പമെത്തി ഏകദേശം ഒരു വർഷത്തിനകം 160 ഏക്കർ ഇന്ത്യാനാ ഭൂമിയിൽ തോമസ് അവകാശമുന്നയിച്ചിരുന്നു. ചില സാമ്പത്തിക വെല്ലുവിളികൾ ഉണ്ടായിരുന്നിട്ടും അദ്ദേഹം അന്തിമമായി 80 ഏക്കർ സ്ഥലത്ത് വ്യക്തമായ ഉടമസ്ഥാവകാശം നേടി. ഈ പ്രദേശം സ്പെൻസർ കൗണ്ടിയിലെ ലിറ്റിൽ പിജിയോൺ ക്രീക്ക് കമ്മ്യൂണിറ്റിയായി അറിയപ്പെട്ടിരുന്നു. 1830-ൽ ഇല്ലിനോയിയിലേയ്ക്കു കുടുംബത്തെ പറിച്ചുനടുന്നതിനുമുമ്പ്, അദ്ദേഹം തന്റെ ഭൂമിക്ക് അടുത്തുള്ള ഏകദേശം ഇരുപത് ഏക്കർ സ്ഥലവുംകൂടി ഏറ്റെടുത്തിരുന്നു.
കെന്റക്കിയിലും ഇന്ത്യാനയിലും കുടുംബത്തോടൊപ്പം താമസിച്ചു വരുന്ന കാലത്ത് തോമസ് ലിങ്കൺ ഒരു കർഷകൻ, ക്യാബിൻ നിർമ്മാതാവ്, മരപ്പണിക്കാരൻ എന്നീ നിലകളിൽ ജോലി ചെയ്തിരുന്നു. അദ്ദേഹത്തിനു സ്വന്തമായി കൃഷിയിടങ്ങൾ, പട്ടണത്തിൽ നിരവധി ഭൂമിഭാഗങ്ങളും കന്നുകാലികൾ എന്നിവയുമുണ്ടായിരുന്നു. തോമസ് ലിങ്കണും നാൻസി ലിങ്കണും പരിധി കൽപ്പിക്കപ്പെട്ട ധാർമിക നിലവാരവും മദ്യം, നൃത്തം, അടിമത്തം തുടങ്ങിയക്ക് എതിരെയുള്ള നിലപാടുകളുമുള്ള “സെപ്പറേറ്റ് ബാപ്റ്റിസ്റ്റ്” എന്ന മതശാഖയിലെ അംഗങ്ങളായിരുന്നു.
1819 ഡിസംബർ 2-ന് കെന്റക്കിയിലെ എലിസബത്ത്ടൗണിലെ ഒരു വിധവയും മൂന്നു കുട്ടികളുടെ മാതാവുമായിരുന്ന സാറാ "സാലി" ബുഷ് ജോൺസ്റ്റൻ എന്ന വനിതയെ ലിങ്കന്റെ പിതാവ് വിവാഹം ചെയ്തു. അബ്രഹാം തന്റെ രണ്ടാനമ്മയോട് വളരെ അടുപ്പം കാണിക്കുകയും അവരെ "അമ്മ" എന്നു അഭിസംബോധന ചെയ്യുകയും ചെയ്തിരുന്നു. ഒരു കൌമാരക്കാരനായ ലിങ്കണുമായി അടുപ്പമുണ്ടായിരുന്നവർ പിൽക്കാലത്ത് 1828 ജനുവരി 20-ന് സഹോദരി സാറായുടെ മരണം അദ്ദേഹത്തിന്റെ മനസ്സിനെ പ്രക്ഷുബ്ധമാക്കിയിരുന്നതായി ഓർമിക്കുന്നു.
മാതാപിതാക്കളിൽ കുട്ടികളുടെ മരണം ആഴത്തിലുള്ള സ്വാധീനം ചെലുത്തി. അബ്രഹാം ലിങ്കൺ ഇക്കാലത്ത് ക്ലിനിക്കൽ ഡിപ്രഷൻ എന്നറിയപ്പെടുന്ന "വിഷാദം" കൊണ്ടു ക്ലേശിച്ചിരുന്നു . പിൽക്കാല ജീവിതത്തിൽ മേരി തന്റെ ഭർത്താവിന്റേയും മക്കളുടേയും നഷ്ടപ്പെട്ടതിൽ മാനസിക സമ്മർദ്ദത്തിലാകുകയും 1875-ൽ റോബർട്ട് ലിങ്കൺ അവരെ താൽക്കാലികമായി ഒരു മാനസികാരോഗ്യ സംരക്ഷണകേന്ദ്രത്തിൽ താൽക്കാലികമായി അധിവസിപ്പിക്കുകയും ചെയ്തിരുന്നു.
1865 ഏപ്രിൽ 14 വെള്ളിയാഴ്ച്ച വാഷിങ്ടൺ, ഡി.സി.യിലെ ഫോർഡ്സ് തിയറ്ററിൽ വെച്ച്, നടനും കോൺഫെഡറേറ്റ് അനുകൂലിയുമായ ജോൺ വിൽക്കിസ് ബൂത്ത് എന്നയാളുടെ വെടിയേറ്റാണ്‌ ലിങ്കൺ മരണമടഞ്ഞത്. അമേരിക്കൻ ചരിത്രത്തിൽ, വധിക്കപ്പെട്ട ആദ്യത്തെ പ്രസിഡന്റും പദവിയിലിരിക്കെ അന്തരിച്ച രണ്ടാമത്തെ പ്രസിഡന്റുമാണ് അബ്രഹാം ലിങ്കൺ.
ഇന്ത്യാനയിൽ അബ്രഹാം ലിങ്കന്റെ യൌവ്വനകാലത്ത് കുടുംബത്തിൽ പല പ്രധാന സംഭവങ്ങളും അരങ്ങേറി. 1818 ഒക്ടോബർ 5 ന്, നാൻസി ലിങ്കൻ പാലിൽനിന്നുള്ള വിഷബാധ മൂലം മരണമടയുകയും പിതാവിനോടൊപ്പം 9 വയസ്സുള്ള അബ്രഹാം, ഡെന്നിസ് ഹാങ്ക്സ് എന്ന 19 വയസുള്ള അനാഥയായ ബന്ധു തുടങ്ങിയവരുടെ ചുമതല 11 വയസ്സുള്ള സാറയിലേയ്ക്കെത്തി.
പ്രശസ്ത മലയാളം സം‌വിധായകൻ സത്യൻ അന്തിക്കാട് സം‌വിധാനം നിർവ്വഹിച്ച നരേന്ദ്രൻ മകൻ ജയകാന്തൻ വക എന്ന മലയാളം ചിത്രത്തിലൂടെയാണ് അസിൻ ചലച്ചിത്രലോകത്തേക്ക് കടക്കുന്നത്. 2001-ലാണ് ഈ ചിത്രം പുറത്തിറങ്ങിയത്. ഈ സിനിമയിൽ നായകനായി അഭിനയിച്ചത് കുഞ്ചാക്കോ ബോബനാണ്. അസിൻറെ ആദ്യത്തെ വിജയചിത്രം അമ്മ നന്ന ഓ തമിള അമ്മായി എന്ന തെലുഗു ചിത്രമാണ്. ഈ ചിത്രത്തിലെ അഭിനയത്തിന് മികച്ച നടിക്കുള്ള ഫിലിംഫെയർ അവാർഡ് അസിന് ലഭിക്കുകയുണ്ടായി. തമിഴിൽ അസിൻ അഭിനയിച്ച ആദ്യ ചിത്രമാണ് എം കുമരൻ സൺ ഓഫ് മഹാലക്ഷ്മി . ഈ ചിത്രത്തിൽ മികച്ച പുതുമുഖനടിക്കുള്ള ഫിലിംഫെയർ അവാർഡ് അസിന് ലഭിച്ചു. പിന്നീട് അഭിനയിച്ച ഗജിനി എന്ന തമിഴ് ചിത്രത്തിലും അസിന് മികച്ച നടിക്കുള്ള ഫിലിംഫെയർ അവാർഡ് ലഭിച്ചു. ഈ ചിത്രവും വൻ വിജയമായിരുന്നു. ഈ ചിത്രം ഹിന്ദിയിലേയ്ക്ക് വിവർത്തനം ചെയ്ത് ഗജിനി എന്ന് പേരിൽ അമീർ ഖാൻ നായകനായി പുറത്തിറങ്ങുകയുണ്ടായി. ഈ ചിത്രത്തിലെ അഭിനയത്തിന് മികച്ച പുതുമുഖനടിക്കുള്ള ഫിലിംഫെയർ അവാർഡ് അസിന് ലഭിച്ചു.
കൊച്ചിയിലെ നാവൽ പബ്ലിക് സ്കൂളിലാണ് അസിൻ തൻറെ വിദ്യാഭ്യാസം തുടങ്ങുന്നത്. അസിൻറെ അച്ഛൻ ഒരു ബിസിനസ്സുകാരനാണ് അമ്മ ഒരു ശാസ്ത്രജ്ഞയും. ഈ ദമ്പതികളുടെ ഏകമകളാണ് അസിൻ. കൊച്ചിയിലെ സെൻറ് തെരേസാസ് കോളേജിൽ നിന്ന് ബിരുദം നേടിയ അസിൻ പിന്നീട് കുടുംബത്തോടൊപ്പം ചെന്നൈയിലേക്ക് താമസം മാറ്റി. മുംബൈയിലെ ലോകണ്ട്‌വാലയിലും അസിന് വീടുണ്ട്. ഒരു നടിയാവുന്നതിനു മുൻപ് അസിൻ തൻറെ ജീവിതത്തിലെ കുറച്ചുസമയം മോഡലിംഗിനും ബിസിനസ്സിനും വേണ്ടി നീക്കിവെച്ചിരുന്നു.
ഒരു ഇന്ത്യൻ ചലച്ചിത്രനടിയാണ് അസിൻ തോട്ടുങ്കൽ. ദക്ഷിണേന്ത്യൻ ചലച്ചിത്രങ്ങളിൽ മൂന്ന് പ്രാവശ്യം ഫിലിംഫെയർ പുരസ്കാരം നേടിയിട്ടുള്ള അസിൻ ജനിച്ചു വളർന്നത് കേരളത്തിലാണ്.
ബർമ്മന്‌ ഒമ്പത് വയസ്സുള്ളപ്പോഴാണ്‌ ആദ്യത്തെ ഗാനം രചിക്കുന്നത്. "ആയെ മേരി തൊ ഫി ഫലത് കെ ആ" എന്ന ആ ഗാനം ഫന്ദൂഷ് എന്ന ചലച്ചിത്രത്തിൽ ബർമ്മന്റെ അച്ചൻ എസ്.ഡി. ബർമ്മൻ ഉപയോഗിച്ചു."സാർ ജൊ തെരാ ചകരായോ" എന്ന ഗാനത്തിന്‌ ഈണമിട്ടതും ആർ.ഡി. ബർമ്മൻ ആയിരുന്നു. ഈ ഗാനം ഗുരു ദത്തിന്റെ പ്യാസ് എന്ന് ചിത്രത്തിലേക്ക് ബർമ്മന്റെ അച്ഛൻ എടുക്കുകയുണ്ടായി.2004 ൽ പ്യാസിലെ ഗാനങ്ങൾ "ബെസ്റ്റ് മ്യൂസിക് ഇൻ ഫിലിം" ആയി "സൈറ്റ് & സൗണ്ട്" എന്ന ബ്രിട്ടീഷ് ഫിലിം ഇൻസ്റ്റിറ്റ്യൂട്ട് മാഗസിൻ തിരഞ്ഞെടുക്കുകയുണ്ടായി.
ഇറങ്ങിയ 331 ചിത്രങ്ങളിൽ 292 എണ്ണം ഹിന്ദിയിലും 31 എണ്ണം ബംഗ്ലയിലും,3 എണ്ണം തെലുങ്കിലും,തമിഴിലും ഒറിയയിലും രണ്ട് വീതവും മറാത്തിയിൽ ഒരെണ്ണവുമായിരുന്നു. ബംഗ്ലയിലെ നിരവധി ചലച്ചിത്രേതര ഗാനങ്ങൾക്കും ബർമ്മൻ സംഗീതം പകർന്നു.
അച്ഛൻ എസ്.ഡി. ബർമ്മന്റെ സഹായി ആയിട്ടാണ്‌ ആർ.ഡി. ബർമ്മൻ തന്റെ സംഗീത ജീവിതമാരംഭിക്കുന്നത്. എസ്.ഡി. ബര്മ്മതന്റെ "ചല്തി് കാ നാം ഖാദി" , കാഗസ് ക ഫൂൽ എന്നീ ചിത്രങ്ങളിൽ മകൻ ആർ.ഡി. ബർമ്മൻ സഹായി ആയി. ഒരു സംഗീത രചിയിതാവെന്ന നിലയിലുള്ള ആർ.ഡി. ബർമ്മന്റെ ആദ്യത്തെ രചന ഗുരു ദത്തിന്റെ "രാസ്" എന്ന ചിത്രത്തിലാണ്‌. പക്ഷേ ഈ ചിത്രം വെളിച്ചം കണ്ടില്ല.
ബോളിവുഡിലെ പ്രശസ്തനായ ഒരു സംഗീത സം‌വിധായകനായിരുന്നു ആർ.ഡി. ബർമ്മൻ എന്നറിയപ്പെട്ടിരുന്ന രാഹുൽ ദേവ് ബർമ്മൻ. . പഞ്ചംദ എന്നും പഞ്ചം എന്നും ചുരുക്കനാമത്തിൽ വിളിക്കപെട്ടിരുന്ന ബർമ്മൻ ,ഗായകനും ബോളിവുഡിലെ തന്നെ സംഗീത രചിയിതാവുമായ സച്ചിൻ ദേവ് ബർമ്മന്റെയും മീരയുടേയും ഏക മകനാണ്‌. പ്രശസ്ത ഗായികയായ ആശാബോസ്ലെയാണ്‌ ബർമ്മന്റെ ഭാര്യ.
ഹിന്ദി ചലച്ചിത്രത്തിൽ "ഫില്മിയ" സംഗീതത്തിന്‌ അദ്ദേഹമാണ്‌ തുടക്കമിട്ടത്. ബർമ്മന്റെ സാങ്കേതികതയും ശൈലികളും ഇന്നത്തെ ഹിന്ദി സംഗീതജ്ഞർ പോലും പിന്തുടരുന്നു. ബർമ്മൻ സംഗീത സം‌വിധാനം നിർ‌വ്വഹിച്ച പതിനെട്ടോളം സിനിമയിൽ പാടിയതും അദ്ദേഹം തന്നെയായിരുന്നു. അദ്ദേഹത്തിന്റെ അതുല്യ ഗാനാലാപന ശൈലി പ്രസിദ്ധമാണ്‌. "ഭൂത് ബംഗ്ല" ,"പ്യാർ കെ മോസം" എന്നീ ചലച്ചിത്രങ്ങളിൽ അഭിനയിക്കുകയും ചെയ്തു അദ്ദേഹം.
കൽകട്ടയിലാണ്‌ ബർമ്മന്റെ ജനനം. പഞ്ചം എന്ന് അദ്ദേഹത്തിന്‌ പേരുവരാൻ കാരണം ചെറുപ്പത്തിൽ ബർമ്മൻ കരയുമ്പോൾ സംഗീതത്തിലെ അഞ്ചാം നോട്ട് ആയ "പാ" എന്ന ശബ്ദമാണുണ്ടാവുക എന്നതാണത്രെ. മരൊരു അഭിപ്രായം ,പ്രഗല്ഭ ബോളിവുഡ് നടൻ അശോക് കുമാർ കുഞ്ഞായ ബർമ്മനെ കണ്ടപ്പോൾ "പാ" എന്ന ശബ്ദത്തിൽ കരഞ്ഞതിനാൽ അദ്ദേഹം പഞ്ചം എന്ന് ബർമ്മനെ വിളിച്ചു എന്നാണ്‌. കൽകട്ടയിൽനിന്ന് പിന്നീട് ബോംബെയിൽ വന്ന് ഉസതാദ് അലി അക്ബർഖാന്റെ കീഴിൽ സരോദ് പഠിച്ചു. കൊൽകത്തയിലെ ബല്ലിഗഞ്ച് സർക്കാർ സ്കൂളിലാണ്‌ ബർമ്മൻ പഠിച്ചത്.
അനുരൂപ രീതിയിൽ വോൾട്ടത മാപനം ചെയ്യുമ്പോൾ പലപ്പോഴും മാപനം ചെയ്യേണ്ട സിഗ്നലിലെ വൈദ്യുത ധാര പ്രയോജനപ്പെടുത്തിയാവും വോൾട്ടതാ മാപിനിയിലെ സൂചിയെ ചലിപ്പിക്കുന്നത്. ഇത് മാപനം ചെയ്യുന്ന വോൾട്ടതയുടെ മൂല്യത്തിന് കുറവു വരുത്തുന്നു. ഇത്തരം വൈദ്യുത 'ലോഡിങ്' ഒഴിവാക്കാനായി മാപന ഉപകരണത്തിനും മാപനം ചെയ്യപ്പെടുന്ന സിഗ്നലിനുമിടയ്ക്ക് സക്രിയ പരിപഥങ്ങൾ ഉൾപ്പെടുത്താറുണ്ട്. ഇവ കൂടാതെ വോൾട്ടതാ മാപിനിക്കായി ഒരു സ്വതന്ത്ര ഊർജ സ്രോതസ്സുകൂടി ക്രമപ്പെടുത്തിയാണ്, ഇലക്ട്രോണിക് പരിപഥങ്ങളുപയോഗിച്ച് ഡിജിറ്റൽ രീതിയിൽ വോൾട്ടതാ മാപനം നടത്തുന്നത്.
മാപനം ചെയ്യേണ്ട അനുരൂപ വോൾട്ടതയെ ഡിജിറ്റൽ രൂപത്തിലേക്ക് പരിവർത്തനം ചെയ്യാനുള്ള അനലോഗ്-ടു-ഡിജിറ്റൽ കൺവെർട്ടർ, മൂല്യം സൂചിപ്പിക്കാനുള്ള ഡിസ്പ്ളേ സംവിധാനം എന്നിവയാണ് ഡിജിറ്റൽ വോൾട്ട്മീറ്ററുടെ പ്രധാന ഭാഗങ്ങൾ. മാപനം ചെയ്യുന്ന വോൾട്ടതയെ താരതമ്യപ്പെടുത്താൻ ഉപയോഗിക്കുന്ന നിർദ്ദേശ വോൾട്ടത സൃഷ്ടിക്കുന്നത് മിക്കപ്പോഴും സെനർ ഡയോഡ്പയോഗിച്ചാണ്. ഉപകരണത്തിന്റെ പ്രവർത്തനത്തിനാവശ്യമായ വൈദ്യുതോർജം ബാറ്ററി മൂലമോ മെയിൻസിൽ നിന്ന് നേരിട്ടോ ലഭ്യമാക്കുന്നു.
ഒരു വൈദ്യുതിപരിപഥത്തിലെ രണ്ടു ബിന്ദുക്കൾക്കിടയിലുള്ള സമ്മർദ്ദാന്തരം അഥവാ പൊട്ടൻഷ്യൽ വ്യത്യാസം അളക്കുന്ന ഉപകരണമാണ് വോൾട്ട്മീറ്റർ. അനലോഗ് വോൾട്ട് മീറ്ററുകൾ സൂചിയുടെ ചലനം മൂലം അളവുകോലിന്റെ സൂചകങ്ങളിൽ രേഖപ്പെടുത്തിയിരിക്കുന്ന ഏകകങ്ങൾ മുഖാന്തരം അളവുകൾ സൂചിപ്പിക്കുന്നു. ഡിജിറ്റൽ വോ.മീ - കൾ ഒരു അനലോഗിൽ നിന്നും ഡിജിറ്റലിൽ പരിവർത്തനിയുടെ സഹായത്തോടെ അളവുകൾ അക്കത്തിൽ സൂചിപ്പിക്കുന്നു.
ഡിജിറ്റൽ പരിപഥ ങ്ങളുപയോഗിച്ച്, വൈദ്യുത വോൾട്ടതയുടെ മൂല്യം, ദശാംശ അക്കങ്ങളുടെ രൂപത്തിൽ പ്രദർശിപ്പിക്കുന്ന ഉപകരണമാണ് ഡിജിറ്റൽ വോൾട്ട് മീറ്റർ ചില ഇനങ്ങളിൽ വോൾട്ടത കൂടാതെ, പരിപഥത്തിലെ ധാരയുടേയും , പ്രതിരോധനത്തിന്റേയും മാപനത്തിനും സൗകര്യമുണ്ടാവും.
കാന്തികമണ്ടലത്തിൽ സ്ഥാ‍പിച്ചിട്ടുള്ള നീങ്ങുന്ന ചാലകച്ചുറ്റിലൂടെ വൈദ്യുതി കടന്നുപോകുമ്പോൾ അവ പ്രേരിതമായി ചലിക്കുവാൻ തുടങ്ങും. ഇ തത്ത്വം ഉപയോഗിച്ചാണ് അനലോഗ് വോ.മീ പ്രവർത്തനം. വൈദ്യുതി നിലക്കുമ്പോൾ ഒരു സ്പ്രിങ്ങിന്റെ സഹായത്തോടെ സൂചി പൂർവ്വസ്ഥിതിയിൽ വരുന്നു.
ഇന്ത്യക്കകത്തും വിദേശത്തുമുള്ള നിരവധി ഗ്യാലറികളിൽ ചിത്രങ്ങൾ പ്രദർശിപ്പിക്കുന്നുണ്ട്. ഒപ്പം ചിത്രകല പഠിപ്പിക്കുന്നു. വിവിധ രാജ്യങ്ങളിലുള്ള ആർട്ട് കലക്ടർമാരുടെ ശേഖരത്തിലേക്ക് ചിത്രങ്ങൾ തെരഞ്ഞെടുക്കപ്പെട്ടിട്ടുണ്ട്. നിരവധി ഓൺലൈൻ പ്രദർശനങ്ങളിൽ പങ്കെടുത്തുകൊണ്ടിരിക്കുന്നു. 2017ൽ മാപ്പ് ഓഫ് ദ മാർജിനലൈസ്ഡ് എന്ന ചിത്രത്തിന് ലളിതകലാ അക്കാദമിയുടെ പ്രത്യേക പുരസ്‌കാരം ലഭിച്ചു. അരികുവൽക്കരിക്കപ്പെട്ട മനുഷ്യരും അവരുടെ സ്വപ്‌നങ്ങളുമാണ് ചിത്രങ്ങളുടെ പ്രധാന പ്രമേയങ്ങൾ. ഗ്രാമ്യജീവിതവും, വേദനകളും ഫാന്റസിയും നിറഞ്ഞ കർഷകദമ്പതിമാരുടെ പ്രണയവും, മനുഷ്യരുടെ സർറിയൽ കൽപ്പനകളും, കുട്ടികളുടെ ജീവിതത്തിലെ നൈർമല്യവുമെല്ലാം ചിത്രങ്ങൾക്ക് വിഷയമാക്കാറുണ്ട് സമകാലികങ്ങളിൽ കഥയ്ക്കും കവിതകൾക്കും ഇല്ലസ്‌ട്രേറ്റ് ചെയ്യാറുമുണ്ട്. കാർട്ടുണുകൾ വരക്കാറുണ്ട്. 1989 ൽ മാതൃഭൂമി ആഴ്ചപ്പതിപ്പിൽ കാർട്ടൂൺ സീരീസും വരച്ചിട്ടുണ്ട്.
മാതൃഭൂമി ബുക്ക്‌സ്, മൾബറി, കറന്റ് ബുക്ക്‌സ്, കേരള സാഹിത്യ അക്കാദമി, ഗ്രീൻ ബുക്‌സ്, പൂർണ പബ്ലിക്കേഷൻസ്, പ്രഭാത് ബുക്ക് ഹൗസ് തുടങ്ങി വിവിധ പ്രസാധകർ പ്രസിദ്ധീകരിച്ച പത്തിലധികം പുസ്തകങ്ങൾ പുറത്തുവന്നിട്ടുണ്ട്. 'അനാസക്തിയുടെ ഹിരണ്യതീരങ്ങൾ' എന്ന സാഹിത്യ നിരൂപണ ഗ്രന്ഥത്തിന് 1996ൽ കേരളസാഹിത്യ അക്കാദമി കുറ്റിപ്പുഴ അവാർഡ് ലഭിച്ചു. 2018ൽ ആദ്യത്തെ നോവൽ 'പരേതരുടെ തെരുക്കൂത്ത്' ഗ്രീൻബുക്‌സ് പുറത്തിറക്കിയിരുന്നു.
ചെറുപ്പം മുതൽ ചിത്രരചനയിൽ താല്പര്യം പ്രകടിപ്പിച്ചിരുന്നു. ഫൈൻ ആർട്ട് അക്കാദമിക പശ്ചാത്തലമില്ലാതെ തന്നെ ചിത്രകലയിലേക്ക് വന്നു. ക്ലേശകരമായ സാമ്പത്തിക-സാമൂഹ്യ സാഹചര്യമായിരുന്നപ്പോഴും ചിത്രകല ഗൗരവത്തോടെ പിന്തുടർന്നു. അമ്മ എന്ന തലക്കെട്ടുള്ള ചിത്രത്തിന്, പതിനെട്ടാം വയസിൽ കേരള ലളിതകലാ അക്കാദമിയുടെ സംസ്ഥാന അവാർഡ് ലഭിച്ചു.
1958 ൽ ഗുരുവായൂരിലാണ് ജനനം. ഗുരുവായൂരിലെ ആദ്യകാല ഗ്രന്ഥശാലയായിരുന്ന മുന്നണി വായനശാലയിൽ കയ്യെഴുത്തു മാസിക തയ്യാറാക്കി പ്രസിദ്ധീകരിച്ചാണ് സാംസ്‌കാരിക രംഗത്തേക്ക് കടന്നുവരുന്നത്. കോവിലൻ, പൂതൂർ ഉണ്ണികൃഷ്ണൻ, കെ.വി.രാമകൃഷ്ണൻ, ജി.എൻ. പിളള തുടങ്ങിയവരുമായുള്ള സൗഹൃദം എഴുത്തിലേക്കും കലാപ്രവർത്തനങ്ങളിലേക്കുമെത്തുന്നതിന് കാരണമായി.
ചിത്രകാരനും എഴുത്തുകാരനുമാണ് ഗായത്രി. കാർട്ടൂണിസ്റ്റായും ഇല്ലസ്‌ട്രേറ്ററായും സിനിമയിൽ കലാസംവിധായകനായും പ്രവർത്തിച്ചിട്ടുള്ള അദ്ദേഹം നാടകരചയിതാവും സംവിധായകനും കൂടിയാണ്.